b'\n_START_ARTICLE_\nNaftni skrilavec\n_START_PARAGRAPH_\nNaftni skrilavec tudi oljni skrilavec ali kerogenski skrilavec (ang. Oil shale ali Kerogen shale) je sedimentarna zrnasta kamnina, ki vsebuje kerogen - organsko me\xc5\xa1anico, iz katere se da pridobivati ogljikovodikova goriva. Nafta iz skrilavca velja za nekonvencionalno in jo je te\xc5\xbeje ter dra\xc5\xbeje pridobivati, pridobivanje tudi bolj onesna\xc5\xbeuje okolje. Ocenjene svetovne zaloge so okrog 4,8-5 milijard sod\xc4\x8dkov (760\xc3\x9710\xe2\x81\xb9 - 790\xc3\x9710\xe2\x81\xb9 m\xc2\xb3), velika nahajali\xc5\xa1\xc4\x8da so v ZDA._NEWLINE_Nafto iz skrilavca se pridobiva s segrevanjem kamnine na visoke temperature, pri katerih pride do pirolize. Nastali plin se potem ohladi (kondenzira) v olje in skrilav\xc4\x8dni plin. Lahko pa se naftni skrilavec direktno uporabi kot gorivo v termoelektrarnah ali pa pe\xc4\x8deh._NEWLINE_Dr\xc5\xbeave, ki izkori\xc5\xa1\xc4\x8dajo naftni skrilavec, so Estonija (80\xc2\xa0% svetovne uporabe), v manj\xc5\xa1em obsegu Kitajska, Rusija, Brazilija in Nem\xc4\x8dija. Sicer se ve\xc4\x8dina skrilavca uporablja za pridobivanje elektri\xc4\x8dne energije, iz skrilavca se je leta 2008 pridobilo samo okrog 1 milijon ton nafte.'